El programa de Cooperació Interregional permet la connexió entre autoritats regionals i locals dels 28 països dela UE, Noruega i Suïssa, per desenvolupar polítiques regionals que porten a l'eficiència i a la modernització de l'economia.
El document final del programa Interreg Europa va ser oficialment aprovat per la Comissió Europea l'11 de juny de 2015.
Totes les regions de la UE són elegibles, sense cap restricció pel que fa al territori.
Els dies 26 i 27 de març de 2019, es va reunir a Sinaia (Romania) el Comitè de Seguiment del Programa Interreg per tal d'aprovar els projectes de la quarta convocatòria del període de programació 2014-2020.
Dels 170 projectes presentats, s'han seleccionat 74 per a la seva programació, 9 d'ells amb participació catalana.
El programa Interreg Europe organitzarà un seminari pels caps de fila dels projectes aprovats a la quarta convocatòria el proper 9 d'abril de 2019 a Brussel·les.
La quarta convocatòria de projectes Interreg Europe estarà oberta del 7 de maig de 2018 fins el 22 de juny de 2018 a les 12:00 pm CET (hora de París).
Tots els fons FEDER restants estaran disponibles per a aquesta quarta convocatòria.
La convocatòria està dirigida a autoritats públiques i entitats sense ànim de lucre:
En aquesta convocatòria s'han introduït alguns canvis en relació a les convocatòries anteriors i, a continuació, destaquem els més importants:
Tot i que el programa sempre ha fomentat els projectes amb una àmplia participació geogràfica, això ara es tradueix en una norma addicional que fa referència a la cobertura geogràfica; l'àrea d'elegibilitat del programa (28 països de la UE, Suïssa i Noruega) s'ha dividit en quatre àrees geogràfiques i, per ser elegibles, els projectes han d'incloure almenys un soci de tres de les quatre àrees:
A més, els projectes haurien d'evitar centrar-se en les àrees de cooperació transnacional o transfronterera existents, ja que aquestes propostes només aporten un valor afegit limitat a Interreg Europe, l'únic programa que abasta tot el territori de la UE.
Les propostes de projectes han de demostrar el seu caràcter innovador i el programa proposa algunes idees per aconseguir-ho:
Implementació del projecte: fase 2
La segona fase del projecte es dedicarà a la implementació del pla d'acció i al seu seguiment.
Per garantir resultats puntuals, la durada de la fase 2 es redueix a un any per a tots els projectes de la quarta convocatòria.
A més, ja no serà necessari presentar la fase 2 del pressupost, ja que es finançaran les activitats a través d'una suma global, que es definirà pel nombre d'instruments d'acció o plans d'acció que cal seguir.
Per qualsevol dubte que pugueu tenir en l'elaboració del projecte, podeu contactar amb la Sub-direcció general de Programació Econòmica mitjançant el correu electrònic [EMAIL]
El 13 de març de 2018, el Comitè de Seguiment del Programa Interreg es va reunir a Sofia per tal d'aprovar els projectes de la tercera convocatòria del període de programació 2014-2020.
Dels 234 projectes presentats, s'han seleccionat 54 per a la seva programació, 2 d'ells amb participació catalana, per un import FEDER de 336.675,90 euros.
La Direcció General de Promoció Econòmica, Competència i Regulació de la Generalitat de Catalunya, va convocar, l'11 de gener del 2018, una sessió de treball amb representants de projectes de l'Interreg Europe de Catalunya participants en les convocatòries dels anys 2015 i 2016.
A la sessió hi van assistir 26 persones, procedents de 10 institucions, en representació dels 20 projectes beneficiaris del programa Interreg Europe amb socis de Catalunya.
Els assistents es van dividir en tres grups de treball (cadascun amb un moderador), per debatre sobre les possibles complementarietats i sinergies dels projectes de l'Interreg Europa amb la RIS3CAT.
Els moderadors van fer un recull de les idees generals i de les conclusions de cada grup, amb les quals s'ha realitzat aquest proposta per tal de reforçar la complementarietat del programa Interreg Europe amb les RIS3.
El Seminari de llançament de la tercera convocatòria del programa Interreg Europe 2014-2020 tindrà lloc el 31 de gener del 2017 a Madrid (Ministeri d'Hisenda i Funció Pública).
Aquest seminari està dirigit a:
Inscriviu-vos-hi fins al 25 de gener del 2017
La 3a convocatòria de projectes s'obrirà l'1 de març de 2017 i es tancarà el 30 de juny de 2017.
L'aplicació estarà disponible on line a partir de gener de 2017.
Tota la informació sobre aquesta convocatòria la podeu trobar a l'enllaç següent: Informació 3a convocatòria
La segona convocatòria es va obrir del 5 d'abril al 13 de maig de 2016.
Es van presentar 211 projectes i s'han aprovat 66, 10 d'ells amb participació catalana, sent liders en 4 projectes, per un import FEDER de 2,4 milions d'euros.
La convocatòria es va resoldre el 4 d'octubre de 2016.
La primera convocatòria es va obrir del 22 de juny de 2015 fins el 31 de juliol de 2015.
Es van presentar 261 projectes, dels quals es van aprovar 64, 10 d'ells amb socis catalans i sent liders en 3 projectes, per un import FEDER de 2,1 milions d'euros.
La convocatòria es va resoldre el 9 de febrer e 2016.